I kvinneklassen tok Ingvild Flugstad Østberg en overlegen seier. Hun ledet med nesten ett minutt på russiske Natalja Neprjajeva og økte denne ledelsen kraftig på den siste etappen som ble avsluttet med den bratte stigningen opp slalåmbakken i Val di Fiemme. I mål hadde hun tredoblet avstanden til den russiske rivalen som så vidt klarte å holde unna for finske Krista Pärmäkoski som kom jagende bak.